Idi iyakcheng iwan,
iyanparang mowan si Jesus ired ma disipolos tod kilig na baybay na Tiberias.
Et sema inpanparang tod si-kara,
epasamak a inges to jay.
Si Simon Peter,
si Thomas a iyanngaran na Epin,
si Nathanael a i-Cana cha Galilee,
sema iren anak Zebedee,
tan sema chegwa pay a disipolos Jesus,
esa-sa-nop ira.
Et kigwan Simon Peter ired ma echom to i “Onkowanak a memalchow.”
Et kigwan cha i “Mekiolop kawid si-kam.”
Et kimowan iren iyanbangka,
nem nagwariy ninigay cha nontan a edagwi.
Idi emangketa-nang,
imakgwat si Jesus cha kilig na baybay,
nem nat piyeschian iren ma disipolos to.
Inbagen Jesus cha si-kara i “Gwariy ninigay jon paideng?”
“Nagwara,”
kigwan cha.
Et kigwan pay Jesus i “Igwa-jas jo ta balchow jod gwanan na bangka et gwariy a-daen jo.”
Et ingwa-jas chiy balchow cha,
et nat mahakoyod ched sekep na bangka kagol na karakel na paideng a ninigay cha.
Et sema disipolon ensemek Jesus,
kigwan tod Peter i “Si Afo man!”
Idi inki-ngelan Simon Peter iwan,
inbaro thoy ta-kep to tep ingkal to say man-obda,
et jimaptok a chakos cha chanom say onkowan cha kad-an Jesus.
Nem sema iren echom a disipolos,
inkilig chiy bangka,
et inkoyod chiy balchow a iyapno na paideng.
Tep nat iyay-aragwi ired kilig na baybay tep sandasos a mitro bengat i kaaragwi tho.
Idi imepas ira ma disipolos cha bangka,
mita riy iyaykedot a paideng cha ngalab,
et gwara ngoy tinapay.
Et kigwan Jesus cha si-kara i “Ala kayo di na ninigay jon paideng.”
Et simekep si Simon Peter cha bangken engikoyod cha kilig na baybay na balchow a iyapno na babenay a paideng.
Sema bilang to,
sandasos tan dimen polo tan tedo.
Nem angken chakel i paideng,
nat eketdang iwa balchow.
Et kigwan Jesus i “Gomali jon mengan.”
Nagwariy angken sa-kin disipolon etoled a mengibaga no siya man tep amta ra i si-kathoy Afo ra.
Et kimowan si Jesus a ida thoy tinapay a in-ap-ap tod si-kara,
et in-ap-ap to ngoy paideng.
Seman i maykatdon inpanparang Jesus cha disipolos to manipod na inpanpawil to.
Sema Kigwan Jesus Cha Peter
Idi iyakcheng ira ma disipolos a engan,
inbagen Jesus cha Simon Peter i “Si-kam,
Simon a anak John,
ba-ba-nayan i semek mod si-kak iy say sema semek iren ja echom mo?”
Et insongbat Peter i “Ahow,
Afo,
amtam i ensemek taha.”
Et kigwan Jesus i “Kajoim i took a singen ngangalobon kalniro.”
Et inbagen Jesus na maykafinchegwa i “Si-kam,
Simon a anak John,
ensemek moak?”
Et insongbat Peter i “Ahow,
Afo,
amtam i ensemek taha.”
Et kigwan mowan Jesus i “Bantayim i took a singen kalniro.”
Et inbagen Jesus na maykafintedo i “Si-kam,
Simon a anak John,
ensemek moak?”
Et ensahit i nemnem Peter tep emintedon inbagen Jesus no ensemek to.
Et insongbat Peter i “Afo,
amtam a emiin.
Amtam i ensemek taha.”
Et kigwan mowan Jesus i “Kajoim i took a singen kalniro.
Sejay a konen kod si-kam,
podnon idi balodahi ka,
si-kam i engiki-det na balkes mo,
tan angken dogad a piyan mon konan,
kimowan ked man.
Nem no aama ka wa,
okjaren moy diwam a bedoren chaka et ikowan chaked dogad a nat piyan mon konan.”
Kigwan Jesus iwan say ipaamta tho i pesing Peter a metiy,
et sema pesing Peter a metiy,
si-kathoy kagol a kaychejawan Afo Chiyos.
Et kigwan Jesus cha Peter i “Onori moak.”
Sema Kigwan Jesus Maypangkep Na Disipolon Ensemek To
Et iyanboli-neg si Peter a mita tho ma disipolon ensemek Jesus a mantetened cha si-kara.
Si-kathoy disipolon imesop cha Jesus nonta engan iren engibaga i “Afo,
siyay menraidor cha si-kam?”
Idi miten Peter iwa disipolo,
kigwan tod Jesus i “Afo,
ngoy mepesamak cha si-katho?”
Et insongbat Jesus i “No piyan kon manbiyag iwan ingkathod on-oliak mowan ali,
nagwariy biyang mo.
Si-kam,
onori moak bengat.”
Kagol na engowanan Jesus niwan,
gwariy toon ematin engowan i nat metiy iwa disipolo.
Nem nat kigwan Jesus i nat metiy iwa disipolo.
Sema kigwan to,
“No piyan kon manbiyag ingkathod on-oliak mowan ali,
nagwariy biyang mo.”
Sema Kaonoran Na Dibcho
Si-kak iwa disipolon niyantabtabalen Jesus.
Kowan tistigoi i agpayson epasamak ira jay.
Si-kak i engisolat iren jay,
et amta wi i podnoy insolat ko.
Chakel pay i ima-imag Jesus a nat iyaysolat chiyay.
No iyaysolat komen emiin iwa ima-imag to,
angken intiron dobong,
kolang i kay-ejanan na dibchon iyaysolathan to.